PF จับมือ “ซูมิโตโมฯ” ส่งมอบโครงการปรับปรุงภูมิทัศน์ พื้นที่ริมถนน “ราชพฤกษ์ตัดใหม่”
PF ร่วมกับ “ซูมิโตโม ฟอเรสทรี” “โครงการปรับปรุงภูมิทัศน์พื้นที่ริมถนนราชพฤกษ์ตัดใหม่ และถนนเลียบคลองมหาโยธา” ให้กับปลัดกระทรวงมหาดไทยและจังหวัดปทุมธานี 
PF ร่วมกับ “ซูมิโตโม ฟอเรสทรี” “โครงการปรับปรุงภูมิทัศน์พื้นที่ริมถนนราชพฤกษ์ตัดใหม่ และถนนเลียบคลองมหาโยธา” ให้กับปลัดกระทรวงมหาดไทยและจังหวัดปทุมธานี
28 มี.ค. 2566

ผู้สื่อข่าวรายงานว่า บริษัท พร็อพเพอร์ตี้ เพอร์เฟค จำกัด (มหาชน) หรือ PF ร่วมกับ ซูมิโตโม ฟอเรสทรี ทำพิธีส่งมอบ “โครงการปรับปรุงภูมิทัศน์พื้นที่ริมถนนราชพฤกษ์ตัดใหม่ และถนนเลียบคลองมหาโยธา” ให้กับปลัดกระทรวงมหาดไทยและจังหวัดปทุมธานี
โดยมี นายสุทธิพงษ์ จุลเจริญ ปลัดกระทรวงมหาดไทย เป็นประธานในพิธี  และมี นายอดิเทพ กมลเวชช์ รองผู้ว่าราชการจังหวัดปทุมธานี, Mr.Ozawa Haruka ผู้แทนสถานเอกอัครราชทูตประเทศญี่ปุ่นประจำประเทศไทย, นายศานิต อรรถญาณสกุล ประธานเจ้าหน้าที่บริหาร PF และ นายวงศกรณ์ ประสิทธิ์วิภาต กรรมการผู้จัดการ PF , นายวสันต์ ศรีรัตนพงษ์ ประธานเจ้าหน้าที่กลุ่มพัฒนาธุรกิจ PF และ Mr.Keiichiro Yazawa Group Manager, Asia and Oceania Business Department,  บริษัท ซูมิโตโม ฟอเรสทรี จำกัด ร่วมในพิธีควบคู่ไปกับการพัฒนาโครงการ บริษัทยังคำนึงถึงการมีส่วนร่วมในการสร้างสภาพแวดล้อมที่ดีของชุมชนโดยรอบโครงการ และตอบแทนคืนสู่สังคม
ทั้งนี้ พร็อพเพอร์ตี้ เพอร์เฟค และ ซูมิโตโม ฟอเรสทรี ได้ดำเนินโครงการ  “ปรับปรุงภูมิทัศน์พื้นที่ริมถนนราชพฤกษ์ตัดใหม่ และถนนเลียบคลองมหาโยธา” ซึ่งเป็นพื้นที่ใกล้เคียงโครงการร่วมทุน “เลค ฟอเรสต์ ราชพฤกษ์ตัดใหม่” เพื่อสร้างสภาพแวดล้อมที่ดี และยังเป็นประโยชน์ทั้งกับผู้อยู่อาศัยและผู้ที่ใช้ถนนดังกล่าวเป็นเส้นทางสัญจร
โดยได้ดำเนินการด้านต่างๆ ได้แก่  การปรับปรุงภูมิทัศน์พื้นที่บริเวณริมถนนราชพฤกษ์ตัดใหม่บนพื้นที่ไหล่ทางเป็นระยะทาง 50 เมตร การปรับปรุงภูมิทัศน์พื้นที่บริเวณทางเข้าสู่ถนนเลียบคลองมหาโยธาจัดสวนหย่อมบนพื้นที่ไหล่ทางเพิ่มความสวยงาม  การปรับปรุงภูมิทัศน์พื้นที่บริเวณต้นถนนเลียบคลองมหาโยธาปรับสภาพพื้นที่ให้เรียบร้อยพร้อมจัดสวนหย่อม
อีกทั้งมีการขยายพื้นผิวจราจรด้วยการมอบที่ดินประมาณ 6 ไร่ เพื่อขยายพื้นผิวจราจรถนนเลียบคลองมหาโยธาให้มีความกว้าง 12 เมตรเป็นระยะทาง 1.6 กิโลเมตร เพื่อให้การสัญจรเป็นได้อย่างสะดวก การสนับสนุนงบประมาณปรับปรุงและขยายพื้นผิวจราจรถนนเลียบคลองมหาโยธาเป็นระยะทาง 2 กิโลเมตร และการดำเนินการปรับปรุงพื้นผิวถนนเลียบคลองมหาโยธาโดยราดยางมะตอยตลอดเส้นทางรวมระยะทาง 3.6 กิโลเมตร
สำหรับโครงการปรับปรุงภูมิทัศน์ครั้งนี้ ยังได้รับความร่วมมือ ทั้งจากองค์การบริหารส่วนตำบลบางหลวง จังหวัดปทุมธานี ซึ่งเป็นผู้ดำเนินการปรับปรุงและขยายพื้นผิวถนน และ “สวนนงนุช” เป็นผู้ดำเนินการออกแบบและจัดสวน สร้างสรรค์ความสวยงามของพื้นที่